text: Hjemmerøverier på Fyn og i København 
  07 april 2010 kl. 06.47
  To familier, en i Tommerup på Fyn og en i Hvidovre, blev natten til onsdag udsat for hjemmerøveri. I begge tilfælde blev udbyttet begrænset.
  Kniv og koben 
  To familier blev tidligt onsdag vækket af røvere, der skaffede sig adgang i deres huse.
  Det første røveri skete i en villa på Gammel Køge Landevej i Hvidovre, hvor to røvere skaffede sig adgang med en kniv og et koben. Med flere slag tvang de husets 51-årige mandlige beboer til at udlevere et ukendt pengebeløb, oplyser vagtchefen for Københavns Vestegns Politi i Albertslund.
  Røverne beskrives som arabisk af udseende.
  
  Østeuropæer? 
  Også et ægtepar på Kirkevej i Tommerup på Fyn fik generet deres nattesøvn af en hjemmerøveri. De blev vækket af lyde i husets stueetage. Og da manden kom ned i stueetagen overraskede han en røver, der var ved at stjæle familiens mobiltelefoner. Det lykkedes beboeren at jage røveren væk.
  Røveren, der talte et østeuropæisk sprog, som villaejeren ikke forstod, havde skaffet sig adgang til huset gennem en ulåst skydedør, oplyser vagtchefen for Fyns Politi i Odense.
  